এলিমিনেশন চেম্বার (২০২৩)
এলিমিনেশন চেম্বার (এছাড়াও জার্মানিতে নো ওয়ে আউট নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি এলিমিনেশন চেম্বার কালানুক্রমিকের অধীনে প্রচারিত ত্রয়োদশ অনুষ্ঠান ছিল। এই অনুষ্ঠানটি ২০২৩ সালের ১৮ই ফেব্রুয়ারি তারিখে কানাডার কেবেকের মন্ট্রিয়লের বেল সেন্টারে অনুষ্ঠিত হয়েছে; যা ২০০৯ সালের ডাব্লিউডাব্লিউই ব্রেকিং পয়েন্টের পর এই মাঠে ডাব্লিউডাব্লিউইর প্রথম অনুষ্ঠান ছিল। এই অনুষ্ঠানে সর্বমোট পাঁচটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে সামি জেইনকে পরাজিত করেছে। অন্যান্য শীর্ষস্থানীয় ম্যাচে, অস্টিন থিওরি ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের জন্য আয়োজিত এলিমিনেশন চেম্বার ম্যাচে ব্রনসন রিড, ড্যামিয়েন প্রিস্ট, জনি গার্গানো, মন্টেজ ফর্ড ও সেথ "ফ্রিকিন" রলিন্সকে এবং একক ম্যাচে ববি লাশলি ব্রক লেজনারকে ডিস্কোয়ালিফিকেশনের মাধ্যমে পরাজিত করেছে।